open-index/open-wikipedia-markdown huggingface dataset:
บ็อน

**บ็อน** (, ) เป็นเมืองที่ใหญ่เป็นอันดับที่ 19 ของประเทศเยอรมนี ตั้งอยู่ห่างออกไปประมาณ 25 กิโลเมตร ทางใต้ของโคโลญ บนแม่น้ำไรน์ในรัฐนอร์ทไรน์-เว็สท์ฟาเลิน บ็อนเคยเป็นเมืองหลวงของอดีตประเทศเยอรมนีตะวันตก ในช่วง ค.ศ. 1949 ถึง ค.ศ. 1990
และเป็นที่ตั้งอย่างเป็นทางการของรัฐบาลจนถึง ค.ศ. 1990 เริ่มตั้งแต่ ค.ศ. 1998 องค์กรรัฐบาลแห่งชาติหลายแห่งได้ย้ายจากบ็อนไปเบอร์ลิน สภาทั้งสองแห่งของรัฐสภาแห่งชาติเยอรมัน คือ บุนเดิสทาค ( - สภาล่าง) และบุนเดิสราท ( - สภาสูง) ได้ย้ายไป พร้อมกับสำนักนายกรัฐมนตรี (Chancellery) และบ้านพักประธานาธิบดี อย่างไรก็ตาม บ็อนยังคงเป็นศูนย์กลางการเมืองและการปกครองแห่งหนึ่งอยู่ ประมาณครึ่งหนึ่งของตำแหน่งงานในรัฐบาลไม่ได้ย้ายไปไหน เนื่องจากหน่วยงานรัฐบาลหลายแห่งยังคงอยู่ที่บ็อนและหน่วยงานระดับเล็กกว่ากระทรวงจำนวนมากได้ย้ายมาจากเบอร์ลินและส่วนอื่น ๆ ของเยอรมนีเพื่อเป็นการแสดงความสำคัญ เมืองหลวงเก่าแห่งนี้จึงได้ชื่อว่า นครสหพันธ์ ()

## เขตเทศบาล
ในปี ค.ศ. 1969 เขตบาทโกเดิสแบร์คและเขตบ็อยเอิล และอีกหลายเขตถูกผนวกเข้ากับเขตเทศบาลกรุงบ็อน จากการผนวกครั้งนี้ยังผลให้เขตเทศบาลมีพื้นที่ใหญ่ขึ้นมากกว่าสองเท่าของขนาดพื้นที่เดิม จึงทำให้เขตบาทโกเดิสแบร์คและเขตบ็อยเอิล กลายมาเป็นเขตเทศบาลนคร () และยังได้รับสิทธิปกครองตนเองบางส่วนกับจำนวนประชากรประมาณ 70,000 คน ในทั้งสองเขต

ซึ่งในแต่ละเขตเทศบาลนครก็ยังมีแขวงเป็นของตนเองอีก ดังนี้:

## ภูมิอากาศ



## การคมนาคม
บ็อนเชื่อมกับทางหลวงสหพันธ์ (เอาโทบาน) 3 เส้น และเครือข่ายรถไฟ ด็อยท์เชอบาน รถไฟสาย InterCityExpress จำนวนหนึ่ง และสาย InterCity เกือบทั้งหมดให้บริการที่สถานีบ็อน เฮาพท์บาฮ์นฮอฟ

สนามบินนานาชาติของบ็อนคือสนามบินโคโลญบ็อน ซึ่งเชื่อมกับเมืองในยุโรปหลายเมือง และมีเที่ยวบินตรงไปท่าอากาศยานนานาชาตินูอาร์ก ลิเบอร์ตี รัฐนิวเจอร์ซีย์, สหรัฐอเมริกา โดยสายการบินคอนติเนนตัลแอร์ไลน์

## ภาพมุมกว้าง

## สมุดภาพ

ไฟล์:Karneval Bonn 2006.jpg|งานคาร์นิวัลในบ็อน
ไฟล์:Posttower Bonn 001.jpg|ตึกสำนักงานใหญ่ของดอยช์โพสต์ เอจี และดีเอชแอล
ไฟล์:Altes Rathaus Bonn.jpg|ศาลากลางหลังเดิม
ไฟล์:BEETHAL.jpg|บีโทเฟนฮอลล์


## เมืองพี่น้อง
บ็อนเป็นเมืองพี่น้องกับเมืองต่าง ๆ ทั่วโลกดังนี้
*  **[[เบลฟาสต์]]** - สหราชอาณาจักร
*  **[[ออกซฟอร์ด]]** - สหราชอาณาจักร
*  **[[ออปอแล]]** - โปแลนด์ 
*  **[[เทลอาวีฟ]]** - อิสราเอล
*  **[[มินสค์]]** - เบลารุส * (ตั้งแต่ [[ค.ศ. 1993]]) * 
*  **[[บูดาโฟก]]** - ฮังการี

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
* เส้นเวลาอย่างเป็นทางการ  
* ข้อมูลท่องเที่ยว  
* "The Museum Mile"    เส้นทางพิพิธภัณฑ์
* Germany's Museum of Art in Bonn   พิพิธภัณฑ์ศิลปะแห่งสหพันธรัฐเยอรมัน ที่บ็อน
* แผนที่บ็อน 


บ
ตำหนักเจ้าดารารัศมี พระราชชายา

**ตำหนักเจ้าดารารัศมี พระราชชายา** เป็นตำหนักที่พระเจ้าอินทวิชยานนท์ พระเจ้านครเชียงใหม่ ขอพระราชทานพระบรมราชานุญาต พระบาทสมเด็จพระจุลจอมเกล้าเจ้าอยู่หัว สร้างขึ้นพระราชทานแด่เจ้าดารารัศมี พระราชชายา เป็นตำหนักขนาดใหญ่ 3 ชั้น ก่อสร้างเต็มพื้นที่ มีถนนโดยรอบทั้งสี่ด้าน ผนังด้านนอกทำหน้าที่เป็นขอบเขตของพระตำหนัก ทาสีชมพูสลับกับสีเขียว หลังคาทรงปั้นหยา

ระหว่างที่ประทับอยู่ ณ พระตำหนักแห่งนี้ เจ้าดารารัศมี พระราชชายา ได้โปรดเกล้าฯ ให้พระประยูรญาติและเจ้านายฝ่ายเหนือเสด็จมาประทับอยู่ด้วย ทั้งนี้โปรดเกล้าฯ ให้ทุกพระองค์แต่งกายด้วยผ้าซิ่นแบบล้านนาไว้ผมมวย รวมทั้งยังโปรดฯ ให้ศึกษาศิลปะดนตรีไทย ดนตรีสากล การขับร้อง และการฟ้อนรำ

อนึ่งหลังจากเจ้าดารารัศมี พระราชชายา เสด็จกลับไปประทับ ณ นครเชียงใหม่ ตำหนักหลังก็นี้ว่างลง ต่อมาพระเจ้าบรมวงศ์เธอ พระองค์เจ้าประดิษฐาสารี พระราชธิดาในรัชกาลที่ 4 ได้มาประทับที่ตำหนักแห่งนี้จนสิ้นพระชนม์ในปี พ.ศ. 2505

## อ้างอิง

## แหล่งข้อมูลอื่น

หมวดหมู่:พระบรมมหาราชวัง
หมวดหมู่:ตำหนัก
หมวดหมู่:เจ้าดารารัศมี พระราชชายา
แทรวิส

**แทรวิส** () เป็นวงดนตรีแนวอินดี้ร็อก จากกลาสโกว์ สกอตแลนด์ ประกอบด้วย Fran Healy (นักร้องนำ, กีตาร์, เปียโน), Dougie Payne (เบส, เสียงประสาน, ร้องคอรัส), Andy Dunlop (ลีดกีตาร์, บันโจ, คียบอร์ด, เสียงประสาน) และ Neil Primrose (กลอง, เพอร์คัชชัน) แทรวิสเคยได้รับรางวัล 2 ครั้งจากอัลบั้มบริติชในรายการรางวัล BRIT และเป็นต้นแบบของวงอย่าง *[[โคลด์เพลย์]]*, *[[คีน]]* และ *[[สโนว์เพทรอล]]* ปัจจุบันพวกเขามีอัลบั้มเพลง 5 อัลบั้ม อันประกอบไปด้วยอัลบั้มแรก *[[กูดฟิลลิง]]* () อัลบั้มในปี พ.ศ. 2540 และอัลบั้มล่าสุดของพวกเขา *[[เดอะบอยวิธโนเนม]]* ที่ออกจำหน่ายเมื่อปี พ.ศ. 2550 และในวันที่ 29 กันยายน พ.ศ. 2551 แทรวิสเตรียมออกจำหน่ายอัลบั้มใหม่ของพวกเขา *[[ออดทูเจสมิธ]]* () ซึ่งพวกเขากล่าวว่าจะเป็นอัลบั้มที่มีความร็อกมากที่สุดเท่าที่พวกเขาเคยออกอัลบั้มมา

## ประวัติ
สมาชิกทั้ง 4 คนได้ ร่วมก่อตั้งวงมาตั้งแต่อัลบั้มชุดแรก “Good Feeling”(1997)
แทรวิส เริ่มต้นอาชีพกับอัลบั้มแรก  ‘Good Feeling’ ขายได้พียง 40,000 ชุดเท่านั้น แต่แล้ว 2 อัลบั้มต่อมาของพวกเขาก็ขายได้มากถึงระดับ multi-platinum คืออัลบั้ม ‘The Man Who’ (1999) และ ‘The Invisible Band’ (2001)

“12 Memories” คือผลงานชุดที่ 4 ของ แทรวิส ซึ่งถือเป็นอัลบั้มที่แฟนเพลงเฝ้ารอและเอาใจช่วยลุ้นกันสุดๆ หลังจากที่ แทรวิส ต้องหยุดพักกิจกรรมต่างๆของทางวงถึง 6 เดือนเนื่องจาก Neil มือกลอง ประสบอุบัติเหตุที่หลังจนเกือบไม่สามารถร่วมงานต่อได้ และการหยุดพักครั้งนี้จึงเป็นการหยุดพักครั้งแรกนับจากความสำเร็จเกินคาดของ ชุดนี้เป็นผลงานที่สมาชิกทั้ง 4 ร่วมกันโปรดิวซ์เอง มีเพลง “Re-Offender” เป็นซิงเกิลแรก

อัลบั้มชุดที่ 5 ของวง แทรวิส มี Nigel Godrich มานั่งแท่น executive producer โดยมี Mike Hedges และ Brian Eno มาร่วมงานด้วย ที่มาของชื่ออัลบั้มมาจากลูกชายของ Fran Healy นักร้องนำ ที่เขาและภรรยายังหาชื่อดีๆ ให้กับลูกชายไม่ได้จนกระทั่งลูกชายลืมตาออกมาดูโลกได้หลายอาทิตย์

‘The Boy with No Name’ เสร็จสมบูรณ์เมื่อเดือนธันวาคมปี 2006 เปิดอัลบั้มด้วยเพลง ‘Three Times And you Lose’ ที่เป็นเพลงแบบคลาสสิก แทรวิส พูดถึงการติดอยู่ในเมืองใหญ่ของคนที่คนอื่นมองไม่เห็นตัวตน เพลง ‘Selfish Jean’ ได้รับแรงบันดาลใจมาจาก Iggy Pop และสังกัดโมทาวน์ เป็นเพลงที่พูดถึงเรื่องราวของมิตรภาพที่ล่มสลาย

ส่วนซิงเกิลแรกของอัลบั้มนี้คือเพลง  ‘Closer’  ที่ได้ Ben Stiller เพื่อนสนิทของวงมาเล่นเป็นดารารับเชิญให้ รับบทเป็นผู้จัดการซูเปอร์มาร์เก็ต

## เกร็ด
* คริส มาร์ติน แห่ง โคลด์เพลย์ ยอมรับว่าแทรวิสเป็นวงที่ “ทำให้เกิด” โคลด์เพลย์ ขึ้นมา (เขากล่าวไว้ในรายการวิทยุ Radio 1  เมื่อวันที่ 19 มกราคม พ.ศ. 2550 ว่า  “เราจะปิดรายการด้วยเพลงเอ็กคลูซีฟมากๆ เราได้รับสิทธิพิเศษที่จะได้เล่นเพลงนี้ก่อนใคร เพลงใหม่ของแทรวิส วงที่ทำให้วงของผมและอีกหลายๆ วงได้เกิดขึ้นมา”

## ผลงาน
* 2540 : *[[กูดฟิลลิง]]*
* 2542 : *[[เดอะแมนฮู]]*
* 2543 : *[[ดิอินวิสซิเบิลแบนด์]]*
* 2546 : *[[12 เมมโมรี]]*
* 2550 : *[[เดอะบอยวิธโนเนม]]*
* 2551 : *[[ออดทูเจสมิธ]]*

## แหล่งข้อมูลอื่น
* เว็บไซต์อย่างเป็นทางการ

หมวดหมู่:กลุ่มดนตรีออลเทอร์นาทิฟร็อกสัญชาติสกอตแลนด์
หมวดหมู่:กลุ่มดนตรีจากกลาสโกว์
หมวดหมู่:กลุ่มดนตรีที่ก่อตั้งในปี พ.ศ. 2533
หมวดหมู่:กลุ่มดนตรีอินดี้ร็อกสหราชอาณาจักร
การท่องเที่ยวเชิงนิเวศ

[thumb|[อุทยานแห่งชาติเป็นสถานที่ท่องเที่ยวที่การท่องเที่ยวเชิงนิเวศมักเป็นที่นิยม]]
**การท่องเที่ยวเชิงนิเวศ** หรือ **การท่องเที่ยวเชิงอนุรักษ์** () หมายถึงการท่องเที่ยวที่คำนึงถึงสภาพแวดล้อม และผู้ที่มาท่องเที่ยวนั้นจะต้องเป็นบุคคลเฉพาะกลุ่มโดยรู้และไม่ทำลายสภาพแวดล้อม เช่น ทรัพยากรธรรมชาติ ทรัพยากรชุมชน หรือสิ่งที่น่าจะทำให้การท่องเที่ยวนั้นเสียหาย ซึ่งการท่องเที่ยวเชิงอนุรักษ์นี้รวมไปถึงรูปแบบการท่องเที่ยวในเชิงวัฒนธรรม หรือการท่องเที่ยวในรูปแบบ MICE

หมวดหมู่:การท่องเที่ยว
หมวดหมู่:สิ่งแวดล้อม
หมวดหมู่:การอนุรักษ์
เทศบาลเมืองอโยธยา

**อโยธยา** เป็นเทศบาลเมืองแห่งหนึ่งที่ตั้งอยู่ในอำเภอพระนครศรีอยุธยา จังหวัดพระนครศรีอยุธยา มีเนื้อที่ทั้งหมดประมาณ 8.4 ตารางกิโลเมตร ครอบคลุมพื้นที่ตำบลไผ่ลิง ตำบลคลองสวนพลู และตำบลหันตรา เป็นเมืองที่ตั้งศาลากลางจังหวัดพระนครศรีอยุธยา

## ประวัติ
เมืองอโยธาในอดีตมีชื่อว่า "เมืองอโยธยาศรีรามเทพนคร" ซึ่งตั้งมาก่อนที่จะมีการตั้งกรุงศรีอยุธยาเป็นราชธานี โดยเมืองอโยธยา มีฐานะเป็นเมืองลูกหลวงของอาณาจักรละโว้ในอดีต โดยเมืองได้เสื่อมอำนาจลงเนื่องจากการเสื่อมอำนาจของอาณาจักรขอม

เทศบาลเมืองอโยธยาได้รับการเปลี่ยนแปลงฐานะจากเทศบาลตำบลเป็นเทศบาลเมือง ตั้งแต่วันที่ 24 พฤษภาคม พ.ศ. 2547 ตามเงื่อนไขหลักเกณฑ์แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 มาตรา 10 "เทศบาลเมืองได้แก่ท้องถิ่นอันเป็นที่ตั้งศาลากลางจังหวัด หรือท้องถิ่นชุมนุมชนที่มีราษฎรตั้งแต่หนึ่งหมื่นคนขึ้นไป ทั้งมีรายได้พอควรแก่การที่จะปฏิบัติหน้าที่อันต้องทำตามพระราชบัญญัตินี้ และซึ่งมีประกาศกระทรวงมหาดไทยยกฐานะเป็นเทศบาลเมือง ประกาศกระทรวงมหาดไทยนั้นให้ระบุชื่อและเขตของเทศบาลไว้ด้วย"

## ที่ตั้งและอาณาเขต
เมืองอโยธยา  มีเนื้อที่ทั้งหมดประมาณ 8.4 ตารางกิโลเมตร ครอบคลุมพื้นที่ 3 ตำบล ได้แก่ ตำบลไผ่ลิง 7 หมู่บ้าน ตำบลคลองสวนพลู 2 หมู่บ้าน และตำบลหันตรา 1 หมู่บ้าน
* **ทิศเหนือ** ติดต่อกับตำบลหันตรา อำเภอพระนครศรีอยุธยา
* **ทิศใต้** ติดต่อกับตำบลคลองสวนพลู อำเภอพระนครศรีอยุธยา
* **ทิศตะวันออก** ติดกับองค์การบริหารส่วนตำบลธนู อำเภออุทัย จังหวัดพระนครศรีอยุธยา
* **ทิศตะวันตก** ติดต่อกับเทศบาลนครพระนครศรีอยุธยา

## ภูมิประเทศ
พื้นที่ทั่วไปเป็นที่ราบ ไม่มีป่า ไม่มีภูเขา อยู่นอกเกาะเมืองพระนครศรีอยุธยา ซึ่งเป็นเขตเทศบาลนครพระนครศรีอยุธยา โดยมีสะพานสมเด็จพระนเรศวรมหาราช สะพานสมเด็จพระเอกาทศรถ และสะพานปรีดีธำรง เป็นสะพานทอดข้ามแม่น้ำป่าสักที่เป็นจุดเชื่อมระหว่างเกาะเมือง เข้าสู่เทศบาลเมืองอโยธยา และมีทางรถไฟจากกรุงเทพมหานคร มุ่งสู่สายเหนือและสายตะวันออกเฉียงเหนือ เป็นแนวแบ่งเขตพื้นที่ของทั้งสองเทศบาล เมืองอโยธยายังมีลำคลองไหลผ่านหลายสาย อาทิ คลองปากข้าวสาร คลองดุสิต คลองหันตรา คลองกระมัง คลองกุฎีดาว คลองเตาอิฐ คลองไผ่ลิง คลองมเหยงค์ เป็นต้น

## ตราเทศบาล
thumb|150px|left|ตราเทศบาลเมืองอโยธา
ดวงตราเป็นรูปวงกลมมีขอบ ข้างบนระบุข้อความว่า "เทศบาลเมืองอโยธยา" และมีกิ่งใบโพธิ์ปรกลงมา ตรงกลางเป็นรูปวิหารและพระปรางค์ 3 องค์ ส่วนขอบข้างล่างเป็นรูปกำแพงเมือง และระบุข้อความว่า "จังหวัดพระนครศรีอยุธยา" การกำหนดตราเทศบาลแบบนี้ เนื่องจากเขตเทศบาลเมืองอโยธยามีประวัติความเป็นมาว่า เป็นที่ตั้งเมืองอโยธยาในสมัยที่กรุงศรีอยุธยาเป็นราชธานีของประเทศไทย และในสมัยนั้น มีการสร้างวัดวาอารามขึ้นมากมายซึ่งยังคงมีอยู่ในปัจจุบันนี้

รูปวิหารและพระปรางค์ 3 องค์ เป็นสัญลักษณ์แสดงความหมายทางประวัติศาสตร์ ความเจริญรุ่งเรือง และความสมบูรณ์ สำหรับกิ่งใบโพธิ์ที่ปรกลงมา เป็นตราสัญลักษณ์ของความร่มเย็นเป็นสุข ส่วนกำแพงเมือง เป็นสัญลักษณ์ของความเป็นระเบียบเรียบร้อยในเขตเมืองอโยธยา

## อ้างอิง

## แหล่งข้อมูลอื่น
* เว็บไซต์เทศบาลเมืองอโยธยา

หมวดหมู่:เทศบาลเมืองในจังหวัดพระนครศรีอยุธยา
หมวดหมู่:อำเภอพระนครศรีอยุธยา
เทศบาลเมืองบ้านบึง

**เทศบาลเมืองบ้านบึง** เป็นเทศบาลเมืองแห่งหนึ่ง ตั้งอยู่ในอำเภอบ้านบึง จังหวัดชลบุรี ครอบคลุมพื้นที่บางส่วนของตำบลบ้านบึง มีประชากรในปี พ.ศ. 2561 จำนวน 21,133 คน

## ประวัติ
ซึ่งตามตำนานการตั้งชุมชนครั้งแรกของบ้านบึง ตั้งขึ้นรอบ ๆ บริเวณบึงใหญ่ของวัดบึงบน หรือ วัดบุญญฤทธยราม ในปัจจุบันไม่สามารถพบเห็นบึงใหญ่นั้นได้แล้ว การตั้งชุมชนครั้งนั้น ถือเป็นการเริ่มต้นของเมืองบ้านบึง เทศบาลตำบลบ้านบึงได้ยกฐานะมาจากสุขาภิบาลบ้านบึง เมื่อวันที่ 15 กันยายน พ.ศ. 2530 และเมื่อปี พ.ศ. 2544 จึงได้ยกฐานะขึ้นเป็นเทศบาลเมืองบ้านบึง

## สัญลักษณ์
ดวงตราของเทศบาล มีสัญลักษณ์ของบ้านและบึงใหญ่ ในตราเทศบาลปรากฏรูปเขาสองลูก คือ เทือกเขาเขียวและเขาโหม่ง ซึ่งเป็นภูเขาที่กั้นอำเภอบ้านบึงกับอำเภอเมืองชลบุรีและอำเภอศรีราชา ส่วนรูปต้นอ้อยเป็นซึ่งเป็นพืชเศรษฐกิจของบ้านบึง และนำรายได้มาสู่บ้านบึงเป็นจำนวนมาก จึงขาดไม่ได้ที่จะอยู่ในตราสัญลักษณ์

## ชุมชน
เทศบาลเมืองบ้านบึงมีชุมชนในเขต 59 ชุมชน

# ชุมชนเซิดน้อย
# ชุมชนวัดบึงบน
# ชุมชนมาบกรูด
# ชุมชนหน้าสภาตำบล
# ชุมชนหนองปลาไหล
# ชุมชนหนองโคลน
# ชุมชนสวนผัก
# ชุมชนบุญประทีป
# ชุมชนเนื่องจำนงค์
# ชุมชนวิลล่า3
# ชุมชนคู่ขวัญ
# ชุมชนตะวันออก
# ชุมชนธารนที 
# ชุมชนแสนรัก
# ชุมชนบ้านบึงสันติ
# ชุมชนวัฒนานุกิจ
# ชุมชนบวรธรรม
# ชุมชนวิฑูรย์ดำริ
# ชุมชนมังกร
# ชุมชนแสนสบาย1
# ชุมชนแสนสบาย2
# ชุมชนบึงทอง
# ชุมชนรัตนไพลิน
# ชุมชนสราญชล
# ชุมชนศาลเจ้ากวนอู
# ชุมชนศูนย์การค้า
# ชุมชนหน้าโรงเจ
# ชุมชนตลาดใหม่
# ชุมชนเซิดน้อย2
# ชุมชนกลองยาว
# ชุมชนรุ่งเรืองยิ่ง
# ชุมชนหลังวัดบึงล่าง
# ชุมชนตะวันออกเฟส 5
# ชุมชนหลังโรงเรียน
# ชุมชนหนองปลาไหล 2
# ชุมชนวิฑูรย์ดำริ 2
# ชุมชนเซิดน้อยเจริญธรรม
# ชุมชนอยู่สบาย
# ชุมชนตะวันออกประกายทอง
# ชุมชนวิลล่า3
# ชุมชนทรายทองโฮม
# ชุมชนทรายทองวิลเลจ
# ชุมชนพูนพิศ
# ชุมชนวิลล่าสมนาคุณ
# ชุมชนชวนใจ
# ชุมชนเทศบาลพัฒนา
# ชุมชนพูนพิศวิลล่า 3
# ชุมชนวิลล่า 3 พัฒนา
# ชุมชนทรายทองธานี
# ชุมชนสว่างธรรม
# ชุมชนวิศิษฐ์ชัย
# ชุมชนศีลธรรมสมาคม
# ชุมชนปรีชาราษฎร์รังสรรค์
# ชุมชนหนองโคลนฝั่งใต้
# ชุมชนกลางเมือง
# ชุมชนประสานใจ
# ชุมชนประชาร่วมใจ
# ชุมชนพระพรหม
# ชุมชนทรายทองวิลล์

## อ้างอิง

## แหล่งข้อมูลอื่น
* เว็บไซต์เทศบาลเมืองบ้านบึง 

บ้านบึง
หมวดหมู่:อำเภอบ้านบึง
บาปฆาตกร

**บาปฆาตกร** () เป็นภาพยนตร์ฆาตกรรมสอบสวน นำแสดงโดย จอห์น คูแซค, เควิน สเปซี่ย์, อลิสัน อีสต์วูด, เลดี้ชาบลิส, จูด ลอว์ กำกับการแสดงโดย คลินต์ อีสต์วูด ความยาว 155 นาที เข้าฉายในประเทศไทยเมื่อวันที่ 15 กรกฎาคม พ.ศ. 2541

## เนื้อเรื่องย่อ
จอห์น เคลโซ่ (จอห์น คูแซค) นักข่าวหนุ่มจากนิวยอร์กถูกส่งไปเมืองเล็ก ๆ แห่งหนึ่งที่ชื่อ ซาวานน่าห์ ที่อยู่ทางตอนใต้ของสหรัฐอเมริกา เพื่อไปทำข่าวงานเลี้ยงวันเกิดของเศรษฐีผู้ใจบุญของเมือง ที่ชื่อ จิม วิลเลี่ยมส์ (เควิน สเปซี่ย์) ในคืนวันงานเลี้ยง ได้มีเด็กหนุ่มคนหนึ่ง ชื่อ บิลลี่ คาร์ล แฮนสัน (จูด ลอว์) เสียชีวิตในงานด้วยถูกฆาตกรรม ไม่มีใครรู้ว่าเป็นฝีมือใคร แต่เชื่อว่าจิมมีส่วนพัวพัน จอห์น เคลโซ่ ได้สัมภาษณ์หลายคนในเมืองเกี่ยวกับจิม ซึ่งหลายคนก็ได้พูดถึงจิมในแง่มุมก็แตกต่างกันออกไป ซึ่งตลอดระยะเวลาที่จอห์นได้ทำข่าวสืบสวนอยู่ที่นี่ เขาก็ได้เรียนรู้และเติบโตขึ้น และในที่สุด ก็รู้ตัวฆาตกรซึ่งเป็นบุคคลที่ทุกคนคาดไม่ถึงและเบื้องหลังที่ไม่น่าเชื่อ

## คำวิจารณ์
Midnight in the Garden of Good and Evil สร้างจากนวนิยายชื่อเดียวกับภาพยนตร์ที่ตีพิมพ์ในปี พ.ศ. 2537 (ค.ศ. 1994) ในหนังสือพิมพ์ นิวยอร์ก ไทม์ โดย จอห์น เบเรนด์ เมื่อ คลินต์ อีสต์วูด ได้นำมาสร้างเป็นภาพยนตร์ จัดเป็นภาพยนตร์สืบสวนสอบสวนในแบบฟิล์มนัวร์เรื่องหนึ่ง แต่มีเสียงวิพากษ์วิจารณ์ว่านวนิยายทำได้ดีกว่า ในขณะที่ภาพยนตร์ในบางช่วงมีจังหวะสนุกและอารมณ์ดูจะหลุดไปจากเนื้อหา

## อ้างอิง

* ข้อมูลและรายละเอียดภาพยนตร์

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ฟิล์มนัวร์
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่มีฉากในรัฐจอร์เจีย
หมวดหมู่:ภาพยนตร์ที่กำกับโดย คลินต์ อีสต์วูด
หมวดหมู่:ภาพยนตร์เกี่ยวกับความหลากหลายทางเพศ
อัสตรุด ชิลเบร์ตู

**อัสตรุด ชิลเบร์ตู** (, เกิด 29 มีนาคม ค.ศ. 1940) นักร้องเพลงบอสซาโนวาชาวบราซิล เจ้าของเสียงในเพลง "The Girl from Ipanema" 

อัสตรุดเดิมชื่อ อัสตรุด ไวแนร์ท (Astrud Weinert) เป็นลูกครึ่งเยอรมัน-บราซิล สมรสกับชูเอา ชิลเบร์ตู เมื่อ ค.ศ. 1959 ทั้งคู่ย้ายไปอาศัยอยู่ในสหรัฐอเมริกาเมื่อปี ค.ศ. 1963 และหย่าขาดกันในช่วงกลางทศวรรษ 1960

อัสตรุด ชิลเบร์ตู ไม่เคยมีผลงานร้องเพลงอาชีพมาก่อน จนกระทั่งสามีคะยั้นคะยอให้เธอร้องเพลง "The Girl from Ipanema" ลงในอัลบั้ม *[[เก็ตส์/ชิลเบร์ตู]]* ผลงานร่วมกันของสแตน เก็ตซ์, ชูเอา ชิลเบร์ตู และอังโตนีอู การ์ลูช โชบิง ปรากฏว่าเพลงนี้ฮิตติดอันดับ เป็นที่นิยมไปทั่วโลก ได้รับรางวัลแกรมมีในปี ค.ศ. 1965 ส่งผลให้เธอมีผลงานเพลงบอสซาโนวาและแจ๊สสืบเนื่องมาอีกหลายชุด 

อัสตรุด ชิลเบร์ตู เป็นนักวาดภาพและนักรณรงค์เพื่อสิทธิสัตว์ ปัจจุบันเธองดแสดงดนตรีต่อสาธารณะตั้งแต่ปี ค.ศ. 2002

## ผลงาน
งานเพลงที่เป็นที่นิยม
**The Girl from Ipanema*
**The Shadow of your Smile*
**It might as Well be Spring*
**Love Story*
**Fly me to the Moon*
**Day by Day*
**Here's that Rainy Day*
**Look to the Rainbow*

### อัลบั้ม
* *Getz Au-Go-Go* (Verve, 1964) 
* *The Astrud Gilberto Album* (Verve, 1965) 
* *The Shadow of Your Smile* (Verve, 1965) 
* *Look to the Rainbow* (Verve, 1965) 
* *Beach Samba* (Verve, 1966) 
* *A Certain Smile, a Certain Sadness with Walter Wanderley* (Verve, 1967) 
* *Windy* (Verve, 1968) 
* *September 17, 1969* (Verve, 1969) 
* *Gilberto Golden Japanese Album* (Verve, 1969) 
* *I Haven't Got Anything Better to Do* (Verve, 1970) 
* *Astrud Gilberto with Stanley Turrentine* (CTI, 1971) 
* *Astrud Gilberto Now* (Perception, 1972) 
* *That Girl from Ipanema* (Audio Fidelity, 1977) 
* *Astrud Gilberto Plus James Last Orchestra* (Polygram, 1987) 
* *Live in New York* (Pony Canyon, 1996) 
* *Temperance* (Pony Canyon, 1997) 
* *Jungle* (Magya, 2002) 
* *Coffee & Bossa: The Chillout Sound of Astrud Gilberto* (Compilation album) (Universal, 2006)

## อ้างอิง
* Astrud Gilberto 1960s Fan Page

## แหล่งข้อมูลอื่น
* เว็บทางการ
* ฟังเพลงของอัสตรุด ชิลเบร์ตู จาก bossanova.fm 
* ตัวอย่างผลงานจากอัลบั้มล่าสุด 

หมวดหมู่:นักร้องบราซิล
หมวดหมู่:ดนตรีบอสซาโนวา
หมวดหมู่:ศิลปินสังกัดเวิร์ฟเรเคิดส์
หมวดหมู่:ศิลปินสังกัดเอ็มจีเอ็มเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐบาเยีย
หมวดหมู่:นักร้องแจ๊ส
หมวดหมู่:บุคคลจากรีโอเดจาเนโร
หม่อมหลวงศิริเฉลิม สวัสดิวัตน์

**หม่อมหลวงศิริเฉลิม สวัสดิวัตน์** (เกิด 16 กรกฎาคม พ.ศ. 2496) หรือนามปากกาที่รู้จักกัน คือ **หมึกแดง** เป็นกรรมการมูลนิธิประชาธิปก - รำไพพรรณี ผู้เชี่ยวชาญในการทำอาหาร โดยเฉพาะอาหารไทย

ปัจจุบันเป็นเจ้าของภัตตาคาร กรรมการผู้จัดการ ผู้ดำเนินรายการทางโทรทัศน์ ที่ปรึกษาทางด้านอาหาร คอลัมนิสต์ และวิทยากร

## ประวัติ
หม่อมหลวงศิริเฉลิม สวัสดิวัตน์ มีชื่อเล่นว่า **คุณหมึกแดง** เกิดเมื่อวันที่ 16 กรกฎาคม พ.ศ. 2496 ณ วังศุโขทัย เป็นบุตรชายของหม่อมราชวงศ์ถนัดศรี สวัสดิวัตน์ กับหม่อมหลวงประอร จักรพันธุ์ (ราชสกุลเดิม: มาลากุล) มีน้องชายร่วมบิดามารดาหนึ่งคนคือ หม่อมหลวงเพิ่มวุทธ์ สวัสดิวัตน์ และน้องชายต่างมารดาซึ่งเป็นที่รู้จักกันดีในวงการอาหารคือ หม่อมหลวงภาสันต์ สวัสดิวัตน์ มารดาเป็นนางสนองพระโอษฐ์ในสมเด็จพระนางเจ้ารำไพพรรณี พระบรมราชินี ในรัชกาลที่ 7 ซึ่งมีศักดิ์เป็นสมเด็จย่า (น้องสาวของปู่) ขณะหม่อมหลวงศิริเฉลิมมีอายุราว 3-4 ปี หม่อมหลวงประอรผู้เป็นมารดาได้หย่าร้างกับบิดาและสมรสใหม่กับหม่อมเจ้าการวิก จักรพันธุ์

เบื้องต้น หม่อมหลวงศิริเฉลิมเข้าศึกษาที่โรงเรียนสมถวิล และโรงเรียนสาธิตมหาวิทยาลัยศรีนครินทรวิโรฒ ประสานมิตร จนอายุได้ 12 ปี พระวรวงศ์เธอ พระองค์เจ้าสุทธสิริโสภา ที่ทรงมีศักดิ์เป็นป้า ได้ส่งให้เรียนต่อต่างประเทศที่วิทยาลัยเชลเทนแฮม (Cheltenham College) สหราชอาณาจักร แล้วเรียนต่อด้านการทูตที่มหาวิทยาลัยจอร์จวอชิงตัน (George Washington University) แต่เรียนได้เพียงสามปีก็ลาออก เพราะพบว่าตนมีความสุขเมื่อทำอาหารมากกว่า

ในปี พ.ศ. 2565 หม่อมหลวงศิริเฉลิมได้เปิดเผยว่าตนเองเป็นเกย์ในรายการของวุฒิธร มิลินทจินดา

## พิธีกร
* 2540 ครอบจักรวาล ช่อง 9

## ลำดับสาแหรก



## อ้างอิง

* ประวัติ ม.ล.ศิริเฉลิม  จากเว็บไซต์ หมึกแดงดอตคอม 

หมวดหมู่:หม่อมหลวง
หมวดหมู่:ราชสกุลสวัสดิวัตน์
หมวดหมู่:ชายรักร่วมเพศชาวไทย
หมวดหมู่:นักโภชนาการ
หมวดหมู่:เชฟชาวไทย
หมวดหมู่:เชฟอาหารไทย
หมวดหมู่:คอลัมนิสต์
หมวดหมู่:นักธุรกิจชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนสมถวิล
หมวดหมู่:ผู้มีชื่อเสียงทางโทรทัศน์ชาวไทย
หิรัณยากษะ

**หิรันตยักษ์** (อิงจากชื่อที่ปรากฏในเรื่อง *รามเกียรติ์*) หรือ **หิรัณยากษะ** ( , "ตาทอง") หรืออีกชื่อว่า **หิรัณยเนตระ** () เป็นจอมอสูรที่เป็นสาเหตุให้พระวิษณุต้องอวตารลงมาปราบในโลกมนุษย์เป็นครั้งที่ 3 เพราะอสูรตนนี้ได้รับพรพิเศษจากพระพรหมว่าไม่มีผู้ใดสังหารได้ ด้วยความอหังการในพรวิเศษจึงบุกโจมตีแดนสวรรค์ และม้วนแผ่นดินโลกแล้วนำไปไว้ยังโลกบาดาล ในวัฒนธรรมไทย หิรันตยักษ์มีลักษณะหนึ่งพักตร์ สองกร กายสีขาว ทรงมงกุฎน้ำเต้า มีตะบองวิเศษเป็นอาวุธ

## ตำนาน

บางปุราณะ นำเสนอว่าหิรันตยักษ์ เป็นลูกของ นางธิติ กับ ฤๅษีกัศยปะ ฤๅษีกัสสปะเอง (สันสดฤต: कश्यप *kaśyapa*) เป็น 1 ในกลุ่ม สัปตฤๅษี อันประกอบด้วย ฤๅษีอตรี, ฤๅษีวสิษฐ์, ฤๅษีวิศวามิตร, โคตมะมหาฤาษี, ฤาษีจามาทะกนี และ ฤๅษีภารทวาชะ ฤๅษีผู้นี้เป็นบิดาของเหล่าเทวดา, อสูร, พญานาค และเหล่ามวลมนุษยชาติ เขาแต่งงานกับ นางอธิติ มีลูกด้วยกันคือ พระอัคนี และ พระอาทิตย์ และเมื่อเขาแต่งงานกับนางธิติ (ภารรยาคนที่ 2) ก็ให้กำเนิดเหล่าอสูร และหลังจากนั้น อสูรกับเทวดาก็รบราฆ่าฟันกันเรื่อยมา

ครั้งหนึ่ง หิรัณยากษะโจมตีพระแม่ธรณี ด้วยไม่มีผู้ใดคุ้มครอง หรัณยากษะจึงพานางจมลึกลงไปในมหาสมุทรจักรวาล เหล่าทวยเทพต่างวิงวอนต่อพระวิษณุให้พาพระแม่ธรณีกลับคืนมาเพื่อสรรพสัตว์ทุกชีวิต พระนารายณ์ทรงรับคำขอ และอวตารไปเป็นหมูป่า (วราหะ) เพื่อช่วยเหลือพระแม่ธรณี หิรัญยักษะขวางทางเขาไว้ สุดท้ายจึงถูกพระวิษณุสังหาร

หิรัณยากษะมีพี่ชายชื่อหิรัณยกศิปุ ซึ่งพยายามข่มเหงและทำร้าย Prahlada ลูกชายของเขา เพราะเป็นสาวกที่ซื่อสัตย์ของพระวิษณุ ขณะที่หิรัณยากษะถูกฆ่าโดย วราหาวตาร พี่ชายของเขาคือหิรัณยกศิปุก็ถูกฆ่าโดยนรสิงห์ อวตารร่างครึ่งมนุษย์ครึ่งสิงโตของพระวิษณุ

## อ้างอิง

หมวดหมู่:ตัวละครในรามเกียรติ์
เปิงมาง กลองผีหนังมนุษย์

**เปิงมาง กลองผีหนังมนุษย์** เป็นภาพยนตร์ไทยผลิตโดย พระนครฟิล์ม เริ่มฉาย  19 เมษายน พ.ศ. 2550

## เนื้อเรื่องย่อ
พิง หนุ่มที่มีใจรักในเสียงดนตรี ออกจากราชการ มาฝากตัวเป็นลูกศิษย์ ครูด้วง เจ้าของสำนักปี่พาทย์ในจังหวัดปทุมธานี ซึ่งมีเรื่องเล่าสืบต่อกันมา ถึงกลองเปิงมางศักดิ์สิทธิ์ที่ชาวสำนักใช้กราบไหว้บูชามาช้านาน และเรื่องการตายของลูกวงที่คิดทรยศ  พิงมาเพื่อศึกษาร่ำเรียนวิชาเปิงมางตามที่บรรพบุรุษของพิงได้สั่งเสียไว้ก่อนตาย พิงได้พบกับหญิงสาวนางหนึ่งที่ชอบทำตัวลึกลับ เธอชื่อ ทิพย์ ตลอดเวลาพิงและทิพย์พบกันในเวลากลางคืน และสร้างสัมพันธ์ที่ดีร่วมกันจนเกิดเป็นความรัก

ปลัดเหมือน นักเลงปี่พาทย์ผู้มีอาคม ที่ปรากฏตัววางแผนทำลายสำนักครูด้วง และหวังแย่งชิงเปิงมางศักดิ์สิทธิ์เพื่อให้ตัวเองได้เป็นที่หนึ่งในด้านดนตรีไทย ปลัดเหมือนใช้เงินหว่านล้อมจนลูกวงของครูด้วง หลายคนสับสนและทรยศย้ายสำนักไปอยู่กับปลัดเหมือน แต่ในที่สุดพวกลูกวงเหล่านี้ก็พบจุดจบอย่างสยดสยอง ต่อมาปลัดเหมือนก็กระทำการล้มครูด้วงจนสำเร็จ และ แย่งชิงเปิงมางศักดิ์สิทธิ์ไปได้

ทิพย์หายตัวไป ครูด้วงขอให้พิงสืบทอดวงต่อไป และเล่าความจริงว่า เปิงมางศักดิ์สิทธิ์นั้นได้ถูกสร้างมาจากผิวหนังของหญิงสาวคนหนึ่งชื่อทิพย์ ทำให้พิงรู้ว่าการตายของพวกลูกวงเป็นฝีมือของทิพย์ พิงเป็นคนเดียวที่จะกุมชะตาสำนักนี้ต่อไป หลายปีต่อมา พิงกลายเป็น ครูพิง ซึ่งตอนนี้ชราลงและพิงเห็นนางรําคนนึงรําจึงนึกถึงตอนที่เจอทิพย์และเมื่อการแสดงจบลง พิง ก็ได้เสียชีวิตด้วยวัยชราภาพ  

## อ้างอิง

## แหล่งข้อมูลอื่น
* 
* เปิงมาง กลองผีหนังมนุษย์ มาสเตอร์

หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย ณัฐพีระ ชมศรี
หมวดหมู่:ภาพยนตร์ที่กำกับโดย สรัญญา น้อยไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ผีไทย

หมวดหมู่:ภาพยนตร์ที่มีฉากในจังหวัดปทุมธานี
เซกอแลน รัวยาล

**มารี-เซกอแลน รัวยาล** หรือรู้จักในนาม **เซกอแลน รัวยาล** (, ; เกิดเมื่อวันที่ 22 กันยายน ค.ศ. 1953) เป็นนักการเมืองหญิงจากพรรคสังคมนิยม ซึ่งเป็นพรรคฝ่ายซ้ายของประเทศฝรั่งเศส เธอได้รับการส่งชื่ออย่างเป็นทางการจากพรรคสังคมนิยมให้เป็นตัวแทนชิงตำแหน่งประธานาธิบดีฝรั่งเศส ในวันที่ 22 เมษายน เธอสามารถชนะเข้าถึงการเลือกตั้งรอบ 2 ได้ แต่ก็ต้องพ่ายให้กับนายนีกอลา ซาร์กอซีไป 

## ชีวิตส่วนตัว
นับตั้งแต่ปลายคริสต์ทศวรรษ 1970 มารีเป็นคู่อาศัยของฟร็องซัว ออล็องด์ อดีตประธานาธิบดีฝรั่งเศส ทั้งคู่มีลูกสี่คน: Thomas (เกิด ค.ศ. 1984), Clémence (เกิด ค.ศ. 1985), Julien (เกิด ค.ศ. 1987) และ Flora (เกิด ค.ศ. 1992) ทั้งคู่ไม่ได้แต่งงาน (โดยถือว่าเป็น"ชนชั้นกลาง"เกินไป) และไม่มีส่วนเกี่ยวโยงกับ PACS (pacte civil de solidarité ซึ่งให้ผู้ใหญ่สองคนอยู่กินด้วยกันโดยไม่แบ่งเพศ) ตามข่าวลือ 

*[[เดอะการ์เดียน]]* จัดให้มารีเป็นหนึ่งใน 50 หญิงที่แต่งตัวได้ดีที่สุดในเดือนมีนาคม ค.ศ. 2013
 

## อ้างอิง

## แหล่งข้อมูลอื่น

* Ségolène Royal official page French National Assembly 

หมวดหมู่:นักการเมืองฝรั่งเศส
หมวดหมู่:บุคคลจากดาการ์
ผู้กำกับภาพยนตร์

thumb|250x250px|จอห์น แบดแฮม ขณะกำกับภาพยนตร์
**ผู้กำกับภาพยนตร์** () เป็นผู้ที่มีหน้าที่กำกับในขั้นตอนการสร้างภาพยนตร์ โดยผู้กำกับภาพยนตร์มีหน้าที่สร้างจินตนาการจากบทหนัง แล้วถ่ายทอดความคิดทางด้านศิลปะออกมาตามแบบที่ตนเองต้องการ และเป็นคนสั่งฝ่ายอื่น ๆ ในกองถ่าย อย่างเช่น ฝ่ายผู้กำกับภาพ ผู้กำกับการแสดง ฝ่ายเทคนิค นักแสดง ออกมาอยู่ในองค์ประกอบทางศิลป์ที่ตนเองต้องการบนแผ่นฟิล์มหรือในระบบดิจิตอล

อย่างไรก็ดี ผู้กำกับภาพยนตร์อาจจะควบคุมทุกอย่างตามที่ตนคิดไว้ไม่ได้เสมอไป โดยเฉพาะอย่างยิ่งเมื่อเป็นภาพยนตร์ที่ฉายในโรง เพราะผู้อำนวยการสร้างภาพยนตร์ จะเป็นคนกำหนดงบประมาณที่จะให้ผู้กำกับใช้จ่ายได้ หรือสั่งตัดต่อหนังในขั้นตอนสุดท้ายก่อนเข้าโรงฉายหากหนังมีความยาวเกินไป หรือเพื่อดึงการจัดเรตหนังให้ต่ำลงมา หรือบางฉากอาจจะมีการเพิ่มโฆษณาเข้าไป ดังนั้นเป็นเรื่องที่ไม่แปลกหากผู้กำกับจะมีปัญหาให้คุยกับผู้อำนวยการสร้างเสมอ ๆ

## ความรับผิดชอบ
ผู้กำกับบางคนมีอำนาจในการจ้างคนที่จะต้องร่วมงานด้วยบ่อย ๆ อย่างเช่น ฝ่ายกำกับภาพ ซาวเอ็นจิเนียร์ ฝ่ายจัดแสง ฝ่ายจัดหาโลเคชั่น ฝ่ายคอสตูม ฝ่ายสเปเชียลเอฟเฟกต์ โดยผู้อำนวยการสร้างจะไม่ลงมายุ่งในเรื่องพวกนี้ด้วยมากนัก หากผู้กำกับภาพยนตร์ยังใช้ทุนสร้างอยู่ในเกณฑ์ที่น่าพอใจ

## วิธีการกำกับ
วิธีการกำกับของผู้กำกับแต่ละคนอาจจะไม่เหมือนกันเลย ซึ่งตรงจุดนี้เป็นเสน่ห์ของภาพยนตร์ เพราะผลงานที่ได้จะมีความหลากหลาย เนื่องจากศิลปะการกำกับหนังไม่มีทฤษฏีที่ตายตัว แบ่งประเภทออกได้คร่าวๆดังนี้
* ควบคุมทุกสิ่งทุกอย่าง โดยงานในกองถ่ายจะต้องเป็นไปตามที่ผู้กำกับสั่งทุกระเบียดนิ้ว หรือเรียกในภาษาอังกฤษว่า auteurs
* พูดให้แนวทางคร่าวๆกับนักแสดงว่าฉากนี้ต้องการจะออกมาให้อยู่ในอารมณ์แบบไหน และให้นักแสดงไปฝึกซ้อมบทพูดกันเอาเอง หนังบางเรื่องของ โรเบิร์ต อัลแมน กำกับโดยแนวนี้
* แทบไม่สั่งอะไรกับนักแสดงเลย อาจจะบอกเพียงแค่ว่า ให้เดินออกมาจากบ้าน แต่ไม่ยอมบอกว่า ให้เดินออกมาจากบ้านทำไม ผู้กำกับในแนวนี้ อย่างเช่น หลุยส์ บุนเนล
* มีพลอตหนังคร่าวๆ และชอบด้นบทสนทนาของตัวละครในกองถ่ายสดๆ เช่น หว่อง คาไว
* ชอบเขียนบทเองและกำกับเอง โดยอาจจะนำนวนิยายมาดัดแปลงเป็นบทภาพยนตร์ หรือเขียนบทจากจินตนาการของตนเอง เช่น วูดดี อัลเลน, สแตนลีย์ คูบริก, บิลลี ไวลด์เดอร์,เควนติน แทแรนติโน,ริชาร์ด ลิงเลเตอร์
* ร่วมงานกับนักเขียนบทคนใดคนหนึ่งตลอด โดยจะเปลี่ยนนักเขียนบทน้อยมาก อย่างเช่น ยาสุจิโร โอสุ/โคโกะ โนดะ
* ชอบทั้งกำกับเองและแสดงเป็นตัวละครเอกเองด้วย อย่างเช่น เฉินหลง, วูดดี อัลเลน, หม่ำ จ๊กมก, ชาร์ลี แชปลิน, เอ็ด วูด
* กำกับแต่ภาพยนตร์แนวที่ตัวเองถนัดเท่านั้น เช่น จอร์จ ลูคัส, โรเบิร์ต โรดริเกวซ, เดวิด โครเนนเบิร์ก, สองพี่น้องวาโชว์สกี้, เซอร์จิโอ ลีโอเน, อัลเฟรด ฮิตช์ค็อก, เอ็ม. ไนท์ ชยามาลาน

## ดูเพิ่ม
* รายนามผู้กำกับภาพยนตร์ไทย

## แหล่งข้อมูลอื่น
* Filmmakers - Free Filmmakers Forum 
* Smooth Negotiating: Making the Director Deal 
* Directors Guild of America
* Directors Guild of Canada
* A comprehensive collection of interviews with a century's worth of European film directors 
* ''Films101'' The best directors picked by critics and filmmakers 

หมวดหมู่:ภาพยนตร์
หมวดหมู่:ผู้กำกับภาพยนตร์
หมวดหมู่:อาชีพ
แมวลายหินอ่อน

**แมวลายหินอ่อน ** (; ) เป็นสัตว์เลี้ยงลูกด้วยนมในวงศ์เสือ (Felidae) ที่มีขนาดเท่ากับแมวบ้าน (*Felis catus*) แต่มีหางยาวกว่าและมีขนที่หางมากกว่า หัวมีขนาดเล็ก กลมมน  สีขนมีลวดลายเป็นแถบหรือเป็นดวงคล้ายลวดลายของเสือลายเมฆ (*Neofelis nebulosa*) หรือลวดลายบนหินอ่อน

ได้รับการอนุกรมวิธานโดยตัวอย่างต้นแบบเป็นตัวเมียที่ได้ตัวอย่างจากประเทศไทย  ปัจจุบันนักวิชาการแบ่งแมวลายหินอ่อนออกเป็น 2 ชนิดย่อย ได้แก่ *P. m. marmorata* และ *P. m. charltoni*

ถิ่นอาศัยของแมวลายหินอ่อนอยู่ในรัฐอัสสัมทางตะวันออกเฉียงเหนือของอินเดีย เนปาล (*P. m. chartoni*) เอเชียตะวันออกเฉียงใต้ เกาะบอร์เนียว และเกาะสุมาตรา เมื่ออยู่ในป่าทึบตามธรรมชาติจะพบเห็นได้น้อย ปัจจุบันยังมีการศึกษาค้นคว้าเกี่ยวกับแมวชนิดนี้อยู่น้อย และยังไม่ทราบจำนวนประชากรที่แน่นอน ขณะเดียวกันป่าที่เป็นถิ่นอาศัยก็มีพื้นที่ลดลง ทำให้ปัจจุบันแมวชนิดนี้อยู่ในสถานะที่เสี่ยงต่อการสูญพันธุ์

พฤติกรรมของแมวลายหินอ่อน เมื่ออยู่ในที่เลี้ยงค่อนข้างดุร้ายกว่าเสือหรือแมวป่าชนิดอื่น ๆ มีอายุในสถานที่เลี้ยงยืนสุด 12 ปี

## อ้างอิง

## แหล่งข้อมูลอื่น

หมวดหมู่:วงศ์เสือและแมว
หมวดหมู่:แมว
หมวดหมู่:สัตว์ป่าสงวน
หมวดหมู่:สัตว์ที่พบในประเทศไทย
หมวดหมู่:สัตว์ที่พบบนเกาะบอร์เนียว
รัฐบรันเดินบวร์ค

**รัฐบรันเดินบวร์ค** () เป็นหนึ่งในสิบหกรัฐของประเทศเยอรมนี ตั้งอยู่ทางตะวันออกของประเทศ ด้วยเป็นหนึ่งในรัฐใหม่ที่ก่อตั้งขึ้นใน ค.ศ. 1990 จากการรวมประเทศเยอรมนีตะวันตกและเยอรมนีตะวันออกเข้าด้วยกัน มีประชากร 2.6 ล้านคน มีพื้นที่ 29,056 ตร.กม. เมืองหลวงของรัฐคือพ็อทซ์ดัม รัฐบรันเดินบวร์คอยู่ล้อมรอบแต่แยกออกจากเบอร์ลิน เมืองหลวงของประเทศ

โดยประวัติศาสตร์แล้วบรันเดินบวร์คเคยเป็นอาณาจักรชายแดนชื่อว่ารัฐมาร์เกรฟบรันเดินบวร์ค ซึ่งต่อมาได้ขยายกลายมาเป็นส่วนหลักของประเทศเยอรมนีในปัจจุบัน ชื่อรัฐบรันเดินบวร์คตั้งตามชื่อเมือง Brandenburg an der Havel

## การศึกษา
บรันเดินบวร์คมีโรงเรียน 977 โรง (ไม่รวมสถาบันอุดมศึกษา) ในปีการศึกษา 2006/2007 มีนักเรียน 313,000 คน ครู 19,000 คน

### สถาบันอุดมศึกษา
* มหาวิทยาลัยเทคนิคบรันเดินบวร์ค ค็อทบุส  (BTU Cottbus)
* Europa-Universität Viadrina ที่ฟรังค์ฟวร์ทอันแดร์โอเดอร์
* มหาวิทยาลัยพ็อทซ์ดัม 
* Fachhochschule Lausitz (ที่ค็อทบุสและเซ็นฟ์เทินแบร์ค)
* Fachhochschule Potsdam
* Fachhochschule Brandenburg
* Fachhochschule für Finanzen (สาขาเชี่ยวชาญ: การบริหารภาษี)
* Fachhochschule Eberswalde
* Technische Fachhochschule Wildau (มหาวิทยาลัยวิทยาศาสตร์ประยุกต์ที่ใหญ่ที่สุดในรัฐ)
* มหาวิทยาลัยตำรวจ ใน Oranienburg

## การคมนาคม
ปัจจุบัน รัฐบรันเดินบวร์คมีท่าอากาศยานเบอร์ลินบรันเดินบวร์คเป็นท่าอากาศยานหลักร่วมกันกับกรุงเบอร์ลิน จากเดิมที่รองรับโดยสามท่าอากาศยาน ประกอบด้วย ท่าอากาศยานนานาชาติเบอร์ลินเทเกิล, ท่าอากาศยานเบอร์ลินเท็มเพิลโฮฟ และท่าอากาศยานเบอร์ลินเชอเนอเฟ็ลท์

## เกร็ด
ตราเครื่องหมายของบรันเดินบวร์คคือ อินทรีแดงบนพื้นขาว

## อ้างอิง

## แหล่งข้อมูลอื่น

* เว็บไซต์ทางการ  
* คณะกรรมการการท่องเที่ยวบรันเดินบวร์ค 
* ภูมิทัศน์ประวัติศาสตร์บรันเดินบวร์ค 


หมวดหมู่:รัฐและดินแดนที่ก่อตั้งในปี พ.ศ. 2533
บรันเดินบวร์ค
ประธานาธิบดีเยอรมนี

**ประธานาธิบดีเยอรมนี** หรือเรียกอย่างเป็นทางการว่า **ประธานาธิบดีแห่งสหพันธ์สาธารณรัฐเยอรมนี** () เป็นประมุขแห่งรัฐของประเทศเยอรมนี ตั้งแต่การสละราชสมบัติของจักรพรรดิเยอรมันเมื่อปี 2461 หลังสิ้นสุดสงครามโลกครั้งที่หนึ่ง และมีการประกาศใช้กฎหมายพื้นฐานสำหรับสหพันธ์สาธารณรัฐเยอรมนี ประธานาธิบดีก็เป็นประมุขแห่งรัฐของเยอรมนี แต่มิใช่ประมุขฝ่ายบริหาร

## ประวัติ
ประธานาธิบดีมาจากลงคะแนนลับโดยคณะที่เรียกว่า **[[สมัชชาสหพันธ์ (เยอรมนี)|สมัชชาสหพันธ์]]** (Bundesversammlung) ซึ่งประกอบด้วยสมาชิกทั้งหมดของสภาสหพันธ์ (หรือก็คือผู้แทนราษฎรทุกคน) กับคณะผู้แทนรัฐในจำนวนเท่ากัน ซึ่งได้รับการสรรหาจากสภามลรัฐทั้งสิบหกแห่ง (ซึ่งในอดีตตั้งแต่การรวมประเทศ สมัชชาสหพันธ์มีจำนวนสมาชิกเกินกว่า 1200 คนในทุกวาระ) ในการนี้ ผู้ถูกเสนอชื่อเป็นประธานาธิบดีจะต้องได้รับเสียงเกินกึ่งหนึ่งของสมาชิกที่มีอยู่ของสมัชชาสหพันธ์ แต่หากลงคะแนนสองครั้งแล้วยังไม่มีผู้ใดได้รับเสียงเกินกึ่งหนึ่ง ในการลงคะแนนครั้งที่สามให้ถือว่าผู้ได้รับคะแนนเสียงมากสุดได้รับเลือกเป็นประธานาธิบดีโดยปริยาย ประธานาธิบดีมีวาระห้าปี ดำรงตำแหน่งต่อเนื่องได้สูงสุดสองวาระ 

ว่าที่ประธานาธิบดีต้องกล่าวคำสาบานตนต่อที่ประชุมร่วมสภาสหพันธ์กับคณะมนตรีสหพันธ์ดังถ้อยคำว่า *"ข้าพเจ้าให้สัตย์ว่า ข้าพเจ้าจะทุ่มเทความอุตสาหะของข้าพเจ้า เพื่อประโยชน์สุขแห่งปวงชนชาวเยอรมัน จะส่งเสริมสวัสดิการปวงชน จะปัดป้องภยันตรายจากปวงชน จะธำรงและปกป้องกฎหมายพื้นฐานและบรรดากฎหมายแห่งสหพันธ์ ตลอดจนจะปฏิบัติหน้าที่ของข้าพเจ้าอย่างมีสติรู้ชอบ และมีความเป็นธรรมต่อทุกผู้ชน (ฉะนั้นขอพระเจ้าทรงช่วยข้า)"*

## บทบาทและอำนาจ
ประธานาธิบดีสหพันธ์เป็นตำแหน่งพิธีการและถูกจำกัดบทบาทด้วยองค์ประกอบกฎหมายและจารีต มาตรา 59 แห่งกฎหมายพื้นฐาน กำหนดให้ประธานาธิบดีเป็นตัวแทนของสหพันธ์สาธารณรัฐเยอรมนี ในกิจการเกี่ยวกับกฎหมายระหว่างประเทศ ซึ่งรวมถึงการลงนามในสนธิสัญญากับต่างประเทศ ตลอดจนเป็นผู้ลงนามอักษรสาส์นตราตั้งเจ้าหน้าที่การทูต นอกจากนี้ ร่างกฎหมายระดับประเทศทุกฉบับจะต้องได้รับการลงนามจากประธานาธิบดีจึงจะมีผล 

ประธานาธิบดีเป็นผู้เสนอชื่อผู้มีความเหมาะสมดำรงตำแหน่งนายกรัฐมนตรีต่อสภาสหพันธ์ และเป็นผู้ลงนามแต่งตั้งนายกรัฐมนตรีและรัฐมนตรีของสหพันธ์ นอกจากนี้ยังได้รับอำนาจยุบสภาสหพันธ์ภายใต้สถานการณ์บางอย่าง มีอำนาจประกาศสถานการณ์ฉุกเฉิน มีอำนาจแต่งตั้งและปลดผู้พิพากษาของฝ่ายตุลาการสหพันธ์ มีอำนาจอภัยโทษต่อบุคคลในนามของสหพันธ์ และมีอำนาจยับยั้งร่างกฎหมายหากเชื่อว่าร่างกฎหมายดังกล่าวละเมิดกฎหมายพื้นฐาน

ประเทศเยอรมนีไม่มีตำแหน่งรองประธานาธิบดี ในกรณีที่ประธานาธิบดีลาออก ถึงแก่กรรม หรือไม่สามารถปฏิบัติหน้าที่ด้วยเหตุใดก็ตาม มาตรา 57 แห่งกฎหมายพื้นฐานกำหนดให้ประธานคณะมนตรีสหพันธ์ (Bundesrat) เป็นรักษาการประธานาธิบดีจนกว่าจะมีการเลือกประธานาธิบดีคนใหม่ภายในสามสิบวัน ซึ่งในช่วงเวลานี้ รักษาการประธานาธิบดีจะทำหน้าที่ในฐานะประธานคณะมนตรีสหพันธ์มิได้ ทั้งนี้ ในกรณีที่ประธานาธิบดีเดินทางเยือนต่างประเทศอย่างเป็นทางการ (ซึ่งเกิดขึ้นบ่อยครั้ง) ประธานาธิบดีจะใช้ดุลยพินิจมอบอำนาจทั้งหมดหรือบางส่วนให้แก่ประธานคณะมนตรีสหพันธ์ ซึ่งที่ผ่านมา รักษาการประธานาธิบดีแต่ละคนยังไม่เคยใช้อำนาจในระดับสำคัญ อย่างเช่นยับยั้งกฎหมายหรือยุบสภา

## รายชื่อ

## อ้างอิง

## แหล่งข้อมูลอื่น
* 
*  
* Germany: Heads of State: 1949-2005   เยอรมนี: ประมุขแห่งรัฐ: ค.ศ. 1949-2005


เยอรมนี
แอเรีย 88

**แอเรีย 88** () เป็นการ์ตูนญี่ปุ่น เกี่ยวกับการสู้รบที่ แอเรีย88 หรือ ฐานทัพอากาศของประเทศสมมุติแถบตะวันออกกลางที่ชื่อว่า อัสแลนด์ เรื่องราวกล่าวถึง ชิน  คาซามะ, มิกกี้  ไซมอน, เกรก สามทหารเสือแห่งหน่วยทหารรับจ้างของกองทัพอากาศทหารต่างด้าวอัสแลนด์ ซึ่งแต่ละคนมาที่แอเรีย 88 ด้วยเหตุผลเบื้องหลังบางประการ

## เนื้อเรื่อง
ชิน คาซามะ นักบินยอดเยี่ยมแห่งโรงเรียนการบิน ผู้ซึ่งถูกเพื่อนสนิทหลอกให้เซ็นสัญญาในการเข้าร่วมกองทัพต่างด้าวอัสแลนด์ ซึ่งมีกำหนดระยะเวลา 3 ปี หรือไม่ก็ต้องจ่ายเงิน 1.5 ล้านดอลลาห์ในการยกเลิก แอเรีย 88 เป็นฐานทัพที่อยู่แนวหน้าสุด อันตรายที่สุด แต่ในขณะเดียวกัน ก็เป็นฐานทัพที่ทำผลงานได้ยอดเยี่ยมที่สุดเช่นกัน ผู้บัญชาการ ฐานนี้คือ ซากิ หรือความจริงเขาเป็นเจ้าชายแห่งประเทศ อัสแลนด์ ฐานทัพแห่งนี้จะให้รางวัลตามผลงานที่ทำได้ ฐานทัพแห่งนี้จึงเป็นที่รวมของทหารรับจ้างที่มีอดีตต่าง ๆ นานา  ตอนจบ ฉบับOVA หลังมีทะเลาะวิวาทในปารีสหลังเป็นอิสระได้เสนอกลับไปญี่ปุ่นหรือไปอยู่ที่อเมริกาแต่ชินคาซามะปฏิเสธ เขาตัดสินใจจะกลับไป area 88 ตามเดิม   ส่วนตอนจบ ฉบับทีวี ชิน คาซามะได้ตัดสินใจหนีออกจากarea 88 เพื่อไปโยโกะที่กำลังแต่งงานกับคันซากิ เพื่อนๆนักบินจึงไล่ตามเขา และได้เกลี้ยกล่อมให้กลับสุดท้ายจึงกลับเพราะเนื่องจากที่ญี่ปุ่นแทบไม่มีพ่อแม่พี่น้องญาติมิตรของชิน คาซามะแล้ว

## ตัวละคร
; ชิน  คาซามะ
เป็นนักบินมือหนึ่งของ แอเรีย 88 สามารถทำลายข้าศึกได้เป็นจำนวนมาก และกู้วิกฤตไว้ได้หลายครั้ง มาที่แอเรีย88 เพราะถูก คันซากิ ซาโตรุเพื่อนสนิทหลอกให้เซ็นสัญญามาเป็นทหารรับจ้าง จุดประสงค์ก็เพื่อกำจัด ไม่ให้ชินมีชีวิตอีกต่อไป
; มิกกี้  ไซมอน
อดีตทหารอากาศชาวอเมริกัน ผู้ซึ่งเคยร่วมรบในสงครามเวียดนาม หลังสงครามสงบกลับพบว่าตัวเองไม่สามารถใช้ชีวิตแบบสงบสุขได้จึงมาที่แอเรีย 88 เพื่อเข้าร่วมสงคราม

## รายชื่อตอน

## แหล่งข้อมูลอื่น
* Area 88 Website from TV Asahi   
* Area 88 Website from ADV Films  
* 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:ภาพยนตร์การบิน
หมวดหมู่:แอนิแมกซ์
สองมาตรฐาน

**สองมาตรฐาน** () เป็นประเด็นการเปรียบเทียบในการจัดการหรือใช้ระบบ แนวทาง หรือมาตรฐาน ในกลุ่มเป้าหมายสองกลุ่มอย่างแตกต่างกัน สองมาตรฐาน ถูกนิยมเรียกกับการแก้ปัญหาที่ไม่ได้รับการปฏิบัติอย่างเป็นธรรม โดยการจัดการปัญหาในเรื่องเดียวกัน แต่ต่างเป้าหมาย ทำให้ได้รับผลลัพธ์ที่ต่างกัน เช่นการตอบรับของเจ้าหน้าที่กับกลุ่มคนรวยและกลุ่มคนจน ซึ่งไม่เท่ากัน 

## แหล่งข้อมูลอื่น
* Parental rights 
* ESPN's odd double standard on sex
* Canada's double standard for dual citizens
* Federal lawmakers from Lagos State accused the Federal Government of a double standard

หมวดหมู่:ความเหลื่อมล้ำทางสังคม
หมวดหมู่:มาตรฐาน
หมวดหมู่:การจัดการ
อาการคัน

**อาการคัน** เป็นความรู้สึกระคายเคืองทางผิวหนังของคนหรือสัตว์ ที่ ทำให้เกิดอาการอยากเกาขึ้นมา

## กระบวนการเกิด
สารเคมีที่ทำให้เกิดอาการคัน มีชื่อว่าฮิสทามีน (histamine) เป็นโมเลกุลที่ปล่อยออกมาโดยมาสต์ เซลล์ (mast cell) ที่อยู่ใต้ผิวหนัง  histamine ยังทำให้เกิดผื่นแดง เวลาที่ถูกแมลงกัด  สารเคมีนี้จะติดอยู่บริเวณปลายประสาทสัมผัสชนิดหนึ่งใต้ผิวหนัง

เป็นที่เข้าใจกันมาตลอดว่า อาการคันจากการกระตุ้นบนผิวหนัง เช่น การไหวของขนเส้นเล็กๆ บนร่างกาย จะส่งผ่านมาในลักษณะของความรู้สึกเจ็บเล็กๆ แต่ผลการวิจัยล่าสุดพบว่า อาการคันหรือความรู้สึกคันนั้น เป็นคนละอย่างกับ ความรู้สึกเจ็บ โดยความรู้สึกคันจะมีระบบประสาทส่วนของมันเองโดยเฉพาะ ความรู้สึกคันจากสารฮิสทามีนถูกส่งไปยังสมองผ่านทางอีกระบบประสาทหนึ่ง, Andrew และ คณะ ได้อธิบายไว้ในปี พ.ศ. 2544  ความรู้สึกคันอันเกิดจากสารฮิสทามีนนี้ จะเดินทางผ่าน ลำเส้นใยประสาทสไปโนทาลามิก (spinothalamic tract) เช่นเดียวกับความรู้สึกเจ็บ เพียงแต่ว่าความรู้สึกคันจะวิ่งผ่านเส้นประสาทส่วนของมันเอง

## อ้างอิง
* Andrew D, Craig AD (2001). Spinothalamic lamina I neurons selectively sensitive to histamine: a central neural pathway for itch. *Nature Neuroscience* Jan;4 (1) :9-10.
* National Cancer Institute (2003) "Pruritus" Retrieved Aug. 22, 2005.

หมวดหมู่:อาการ
ชามพูวราช

**ชามพูวราช** เป็นตัวละครในเรื่องรามเกียรติ์ เป็นพญาวานรในกองทัพพระราม เกิดจากต้นไผ่ซึ่งฤาษีสุขวัฒนนำไปถวายพระอิศวร พระอิศวรนำมาทำเป็นธนู พอลองโก่งดูธนูหักเป็นสองท่อน เกิดเป็นพญาวานรชื่อชามพูวราช และพญาอสูรชื่อเวรัมภ์ ชามพูวราชถือเป็นวานรอาวุโสและรอบรู้ไตรเพท เมื่อพระรามทำศึกกับทศกัณฐ์ ชามพูวราชเป็นผู้เสนอให้พระรามจองถนนไปกรุงลงกาเพื่อเป็นพระเกียรติยศ และตอนแปลงร่างเป็นหมีใหญ่กัดต้นโรทันเพื่อทำลายพิธีชุบศรนาค​บาศของอินทรชิต หลังเสร็จศึกลงกา ชามพูวราชได้เป็นอุปราชเมืองปางตาล

## ลักษณะของชามพูวราช
เป็นพญาวานร ปากอ้า ตาโพลง กายสีแดงเลือดหมูหรือน้ำตาลเข้ม หนึ่งพักตร์ สองกร ทรงชฎายอดชัย มีพระขรรค์เป็นอาวุธ

หมวดหมู่:ตัวละครในรามเกียรติ์
หมวดหมู่:ตัวละครที่เป็นลิง
ท้าวมหาชมพู

**ท้าวมหาชมพู** เป็นพญาวานรครองกรุงชมพูมีนางแก้วอุดรเป็นมเหสีมี นิลพัท เป็นลูกบุญธรรม เป็นเพื่อนรักกับพาลี เจ้าเมืองขีดขิน มีฤทธิ์มากไม่ยอมไหว้ใครนอกจากพระผู้เป็นเจ้าทั้งสาม ภายหลังเมื่อรู้ว่าพระนารายณ์อวตารมาเป็นพระรามจึงเข้าร่วมทัพด้วย

## รูปร่างลักษณะ
ท้าวมหาชมพูมีลักษณะเป็นพญาวานร ปากอ้า ตาโพลง กายสีน้ำเงิน หนึ่งพักตร์ สองกร ทรงชฎายอดชัย มีพระขรรค์เป็นอาวุธ

## โคลงภาพรามเกียรติ์
ชมพูพานเรศท้าว	     	จุฬจักร
ศรีขาบทรงสุรศักดิ์	     	ใหญ่ล้ำ
สวมชฎาดุจองค์มัฆ	     	พานหเปรียบ เสมอฤๅ
ครองภพชมภูถ้ำ	     	กึ่งหล้ากล้าหาญ ฯ
ขุนภักดีอาษา

ท
หมวดหมู่:ตัวละครที่เป็นพระมหากษัตริย์
เอสพลานาด

**เอสพลานาด** () อาจหมายถึง

* **ดิ เอสพละนาด** ห้างสรรพสินค้าในประเทศไทย ประกอบด้วย
** เอสพลานาด รัชดาภิเษก บริหารงานโดย เซ็นทรัลพัฒนา
** เอสพลานาด งามวงศ์วาน-แคราย บริหารงานโดย เมเจอร์ ดีเวลอปเมนท์
* เอสพลานาด (โรงละคร) ชื่อโรงละครที่มีชื่อเสียงขนาดใหญ่ในประเทศสิงคโปร์
* เอสพลานาด (อัลกอนควิน) บริเวณแหล่งชอปปิงในเมืองอัลกอนควินในรัฐอิลลินอย

* ในความหมายภาษาอังกฤษ เอสพลานาด หมายถึง ทางเดินริมทะเล หรือทางเดินริมแม่น้ำขนาดใหญ่
ภูเขาหิมะมังกรหยก

**ภูเขาหิมะมังกรหยก** () เป็นเทือกเขาขนาดเล็กที่อยู่ใกล้กับเมืองลี่เจียง ในมณฑลยูนนาน ทางตะวันตกเฉียงใต้ของสาธารณรัฐประชาชนจีน ยอดเขาที่สูงที่สุดมีชื่อว่า **ช่านจึโต่ว** () ทิวทัศน์ของเทือกเขาที่มองจากสวนที่สระมังกรดำในเมืองลี่เจียงนั้น กล่าวกันว่าเป็นหนึ่งในทิวทัศน์ที่งดงามที่สุดของจีน

## อ้างอิง

หมวดหมู่:ภูเขาในประเทศจีน
หมวดหมู่:มณฑลยูนนาน
หมวดหมู่:สถานที่ท่องเที่ยวระดับ AAAAA ในประเทศจีน
วานรเตียวเพชร

**วานรเตียวเพชร** ปรากฏในเรื่องรามเกียรติ์ เป็นเสนาวานรที่ช่วยพระรามรบกับฝ่ายทศกัณฐ์ มี 9 ตน แต่ละตนล้วนเป็นเทพที่มาจุติหลังพระนารายณ์อวตาร ได้แก่ 

1.**ญาณรสคนธ์** สีขาวกำบัง หัวโล้น ปากหุบ ชาติเดืมคือ พระธตรฐ โลกบาลทิศตะวันออก ในตำราคุณพระเทวาประสิทธิ์ว่าเป็นพระปัญจสีขร 

2.**ทวิพัท** สีดอกชบา หัวโล้น ปากหุบ ชาติเดิมพระโสมราช ในตำราคุณพระเทวาประสิทธิ์ว่าเป็น จิตตุเสน 

3.**ปิงคลา** สีเหลืองแก่ หัวโล้น ปากหุบ ชาติเดิมพระยมราช ในตำราคุณพระเทวาประสิทธิ์ว่าเป็น จิตตุราช 

4.**มหัทวิกัน** สีหงชาค หัวโล้น ปากหุบ พระประชาบดีเทพบุตร 

5.**วาหุโรม** สีเหลืองนวลอมเทา หัวโล้น ปากหุบ ชาติเดิมพระสันเทพบุตร 

6.**อุสุภศรราม** สีขาบ หัวโล้น ปากหุบ ชาติเดิมพระเวสสุวัน โลกบาลทิศเหนือ 

7.**มากัญจวิก** สีมอคราม หัวโล้น ปากหุบ ชาติเดิม จิตตุบท 

8.**โชติมุข** สีก้ามปู หัวโล้น ปากหุบ ชาติเดิม จิตตุบาท 

9.**นิลเกศี** แดงชาด หัวดำ และโล้น ปากหุบ ชาติเดิมพระสยามเทวบุตร
คัน

**คัน** อาจหมายถึง
* อาการคัน
* คันกั้นน้ำ (dike)

; ความหมายอื่น
* ลักษณนาม ของสิ่งของเช่น ร่ม รถยนต์
สัตวแพทย์

thumb|right|สัตวแพทย์ 
**สัตวแพทย์** คือ แพทย์ที่รักษาสัตว์ หรือกล่าวแบบภาษาชาวบ้านว่า "หมอรักษาสัตว์" โดยคำว่า veterinarian นิยมใช้ในอเมริกาเหนือ ถูกใช้เป็นครั้งแรกโดยโทมัส บราวน์ (Thomas Browne) หรือ veterinary surgeon นิยมใช้ในยุโรป ซึ่งมีรากศัพท์มาจากภาษาละติน คือ veterinae โดยมีหมายความว่า draught animals บางครั้งอาจจะใช้คำสั้น ๆ ว่า "vet" 

ในประเทศไทย คาดว่า คำว่า สัตวแพทย์ พล.ต. ม.จ.ทองฑีฆายุ ทองใหญ่ ผู้ซึ่งเป็นพระบิดาของวิชาสัตวแพทย์สมัยใหม่ เป็นผู้ใช้คำนี้ โดยทรงก่อตั้งโรงเรียนอัศวแพทย์ทหารบก ซึ่งได้พัฒนาต่อมาเป็นโรงเรียนนายสิบสัตวแพทย์ และ โรงเรียนนายดาบสัตวแพทย์ทหารบก ตามลำดับ ซึ่งถือว่าเป็นการศึกษาวิชาสัตวแพทยศาสตร์ครั้งแรกของประเทศไทย โดยต้องการผลิตกำลังพลป้อนกองทัพ และได้พัฒนาเป็นแผนกอิสระสัตวแพทยศาสตร์ ตั้งอยู่ ณ จุฬาลงกรณ์มหาวิทยาลัย โดยมี ศาสตราจารย์ พันโท หลวงชัยอัศวรักษ์ เป็นปฐมคณบดี ซึ่งถือว่าเป็นการศึกษาวิชาสัตวแพทยศาสตร์ ในสถานศึกษาพลเรือนเป็นครั้งแรก เพื่อผลิตสัตวแพทย์ ในระดับปริญญา ต่อมาได้มีการพัฒนาเป็นคณะสัตวแพทยศาสตร์ สังกัดมหาวิทยาลัยแพทยศาสตร์ และเพื่อให้สอดคล้องกับนโยบายพัฒนาประเทศในสมัยนั้น รัฐบาลได้โอนคณะสัตวแพทยศาสตร์มาสังกัด มหาวิทยาลัยเกษตรศาสตร์ ในปีพุทธศักราช 2497 โดยมีการเรียนที่มหาวิทยาลัยเกษตรศาสตร์ บางเขน จำนวน 2 ปี และไปเรียนที่ถนน อังรีดูนัง อีก 4 ปี ต่อมาได้มีการย้ายกิจการคณะไปสังกัดจุฬาลงกรณ์มหาวิทยาลัย และจัดตั้งเป็นคณะสัตวแพทยศาสตร์ จุฬาลงกรณ์มหาวิทยาลัยในปัจจุบันเมื่อปี พุทธศักราช 2510 แต่ก็ยังมีอาจารย์และนิสิตส่วนหนึ่งอยู่พัฒนาคณะสัตวแพทยศาสตร์ มหาวิทยาลัยเกษตรศาสตร์ต่อไป  โดยได้เชิญอธิบดีกรมปศุสัตว์ในสมัยนั้น คือ ศาสตราจารย์ นายสัตวแพทย์ ดร.จักร พิชัยรณรงค์สงคราม เป็นคณบดี และถือว่า ท่านคือ บิดาของคณะสัตวแพทยศาสตร์ มหาวิทยาลัยเกษตรศาสตร์

อย่างไรก็ตาม กรมปศุสัตว์ ก็เปิดสอนวิชาสัตวแพทยศาสตร์ ในระดับประกาศนียบัตร ณ โรงเรียนสัตวแพทย์ (Paraveterinary School)เพื่อผลิตบุคลกรให้กรมปศุสัตว์ เพื่อบรรเทาความขาดแคลนสัตวแพทย์ของประเทศ โดยมีเพลงนกน้อยในไร่ส้มเป็นเพลงที่ถูกแต่งเพื่อชื่นชมการปฏิบัติหน้าที่ของสัตวแพทย์ในชนบท และถูกนำไปใช้ในวิชาชีพสื่อสารมวลชน ต่อมา

สำหรับประเทศไทย คำว่า "สัตวแพทย์" สามารถสื่อความหมายได้ 2 กรณี คือ สัตวแพทย์ (Paravet) และ นายสัตวแพทย์ (Veterinarian)
นายสัตวแพทย์ คือ บุคคลที่เรียนจบสัตวแพทย์ ในระดับปริญญาตรี ในมหาวิทยาลัยต่างๆ ได้รับคุณวุฒิ ปริญญาทางสัตวแพทยศาสตร์ (สพ.บ.) และ ได้รับ ใบประกอบวิชาชีพการสัตวแพทย์ชั้นหนึ่ง  

สัตวแพทย์ คือ บุคคลที่เรียนจบ โรงเรียนสัตวแพทย์ ของ กรมปศุสัตว์ ได้รับประกาศนียบัตร (2ปี) และได้รับ ใบประกอบวิชาชีพการสัตวแพทย์ ชั้น สอง  ปัจจุบัน โรงเรียนสัตวแพทย์ ของกรมปศุสัตว์ ได้ยุบและโอนย้ายไปเป็น คณะเทคนิคการสัตวแพทย์ มหาวิทยาลัยเกษตรศาสตร์ เปิดทำการสอนในระดับปริญญา ด้าน เทคนิคการสัตวแพทย์ (4ปี) 

## ดูเพิ่ม

* เทคนิคการสัตวแพทย์

หมวดหมู่:วิชาชีพทางด้านสัตวแพทย์
หมวดหมู่:อาชีพ
ยอร์มุงกันเดอร์

ในตำนานนอร์ส **ยอร์มุงกันเดอร์** () บ้างเรียก **มิดการ์ดโซร์เมอร์** (; "พญานาคมิดการ์เดอร์") เป็นอสุรกายในรูปลักษณ์ของงูทะเลขนาดยักษ์

ตำนานเล่าว่าโลกี (Loki) แอบเดินทางไปยังป่าเหล็กที่เรียกว่ายาร์นวิเดอร์ (Járnviðr) ในดินแดนยอตุนเฮย์เมอร์ (Jǫtunheimr) และใช้ชีวิตร่วมกับนางยักษ์อังเกอร์โบดา (Angrboða) อยู่ชั่วระยะเวลาหนึ่ง จนกระทั่งให้กำเนิดทายาทสามตนที่มีรูปลักษณ์และพลังอำนาจผิดแปลกไปจากทั้งเทพและยักษ์ทั่วไป ยอร์มุงกันเดอร์คือบุตรคนกลาง 

เมื่อบรรดาอาศิรเทพ (Æsir) ทราบถึงการมีอยู่ของทายาททั้งสามบนโลก จอมเทพโอดินน์ (Óðinn) ผู้ล่วงรู้คำพยากรณ์ว่าบุตรของโลกีและอังเกอร์โบดาจะเป็นกองกำลังสำคัญที่นำหายนะครั้งใหญ่มาสู่สวรรค์ จึงได้มีบัญชาให้ทวยเทพเดินทางไปยังยอตุนเฮย์เมอร์เพื่อพรากตัวอสุรกายทั้งสามมาจากอังเกอร์โบดา
จอมเทพโอดินน์จับยอร์มุงกันเดอร์โยนทิ้งลงสู่มหาสมุทรอันกว้างใหญ่ที่โอบล้อมมิดการ์เดอร์ (Miðgarðr) แต่เมื่ออยู่ในมหาสมุทร งูตัวนี้กลับเจริญเติบโตขึ้นอย่างมหาศาลจนลำตัวของมันยาวพันรอบทวีปและสามารถคาบหางของตัวเองไว้ได้สนิท 

ยอร์มุงกันเดอร์ถือเป็นคู่อริตลอดกาลกับธอร์ (Þórr) เทพแห่งสายฟ้า โดยทั้งสองเคยเผชิญหน้ากันหลายครั้ง เช่น ในตำนานที่ธอร์พยายามใช้หัววัวเป็นเหยื่อตกพญางูตนนี้ขึ้นจากก้นทะเล อย่างไรก็ตาม ศึกตัดสินของทั้งคู่จะอุบัติขึ้นในวาระแห่งรักนาร็อก (Ragnarök) เมื่อพญางูคลายหางออกและเลื้อยขึ้นสู่ฝั่งเพื่อพ่นพิษร้ายอาบย้อมผืนน้ำและแผ่นฟ้า แม้เทพธอร์จะสามารถสังหารยอร์มุงกันเดอร์ แต่ธอร์ก็จะก้าวเท้าต่อได้เพียงเก้าก้าว ก่อนจะสิ้นชีพด้วยพิษงู 

## อ้างอิง

Jor
เฮ็ล

[thumb|ภาพเขียน ''เฮ็ล'' (ค.ศ. 1889, โดย[โยฮันเนิส แกทซ์) กับการ์เมอร์ สุนัขเลี้ยงของพระองค์]]
**เฮ็ล** () ในตำนานเทพปกรณัมของนอร์ส เป็นเทวีแห่งอาณาจักรคนตาย เฮ็ลเป็นบุตรีของโลกี และเป็นหนึ่งในลางบอกเหตุที่จะทำให้เกิดวันรักนาร็อกขึ้นตามคำทำนาย โอดินน์จึงกักขังเฮ็ลไว้ในยมโลก  และคอยรับวิญญาณของผู้ที่ไม่ได้ตายจากสมรภูมิ ในวันรักนาร็อก เฮ็ลจะไม่มีส่วนร่วมโดยตรงในวันนั้น แต่บรรดาคนตายของนางจะเข้าร่วมกองทัพของโลกีและพวกยักษ์ด้วย ส่วนคนที่ตายในสมรภูมิจะไปอยู่ในหอวัลฮ็อลล์บนแดนเทพ เพื่อรอวันเข้าร่วมสงครามในวันรักนาร็อก

### ดูเพิ่ม
* ราน ()

หมวดหมู่:ประมวลเรื่องปรัมปรานอร์ส
หมวดหมู่:เทพแห่งความตาย
ลิซา โอโนะ

**ลิซา โอโนะ** (; ) เป็นนักร้อง และนักแต่งเพลงชาวญี่ปุ่น ที่ร้องเพลงแนวบอสซาโนวา มีผลงานทั้งภาษาสเปนและภาษาอังกฤษ 

ลิซา โอโนะ เกิดเมื่อวันที่ 29 กรกฎาคม ปี พ.ศ. 2505 (ค.ศ. 1962) ในเมืองเซาเปาลู ประเทศบราซิล เมื่อเธออายุ 10 ขวบได้ติดตามครอบครัวไปอยู่โตเกียว แต่เธอใช้ชีวิตอยู่ทั้งที่โตเกียว ประเทศญี่ปุ่น และรีโอเดจาเนโร ในบราซิล

ลิซา โอโนะ เคยเข้ามาแสดงในประเทศไทย ในมหกรรมดนตรีแจ๊สเทิดพระเกียรติ 2549 Jazz Royale Festival จัดแสดงที่กรุงเทพ พัทยา เชียงใหม่ และภูเก็ต ระหว่างวันที่ 9 - 17 ธันวาคม พ.ศ. 2549

## แหล่งข้อมูลอื่น
* เว็บไซต์ทางการ
* Discover Lisa Ono
* Ex. เพลง ลิซา โอโนะ จาก ''ทูน่า's blog''

หมวดหมู่:นักร้องญี่ปุ่น
หมวดหมู่:นักดนตรีชาวญี่ปุ่น
หมวดหมู่:ดนตรีบอสซาโนวา
หมวดหมู่:บุคคลจากเซาเปาลู
แม่น้ำชเปร

thumb|right|200px|แม่น้ำชเปรในเบอร์ลิน-เทรปโทว มองตามกระแสน้ำ
thumb|right|200px|แผนที่เยอรมนี เน้นแม่น้ำชเปร (ขวาสุด สีฟ้า)
**ชเปร** (; ซอร์บ: Sprowja หรือ Sprewja) เป็นแม่น้ำในรัฐแซกโซนี รัฐบรันเดินบวร์ค และรัฐเบอร์ลิน ประเทศเยอรมนี ชเปรเป็นสาขาด้านซ้ายของแม่น้ำฮาเฟิล มีความยาวประมาณ 400 ก.ม.

ต้นน้ำของมันตั้งอยู่ในเนินเขาเลาซิทเซอร์แบร์กลันด์ (Lausitzer Bergland) บนพรมแดนประเทศเช็กเกีย
ต่อขึ้นไปทางเหนือ มันไหลเข้าสู่ป่าชเปรวัลด์ (Spreewald) ซึ่งเป็นพื้นที่ชายเลนขนาดใหญ่ และเป็นเขตชุมชนหลายแห่งของชาวซอร์บ
ส่วนสุดท้ายของแม่น้ำไหลตัดผ่านใจกลางกรุงเบอร์ลิน ไปเชื่อมกับแม่น้ำฮาเฟิลในเขตตะวันตกของเบอร์ลิน 

ชาวบ้านและนักท่องเที่ยวมักจะไปร่วมงานสำคัญที่บาเดชิฟฟ์ (เรืออาบน้ำ) สระว่ายน้ำที่ตั้งอยู่ในแม่น้ำชเปร

เมืองที่ตั้งอยู่บนเส้นทางแม่น้ำ เช่น เบาท์เซิน ชเปรมแบร์ก คอทท์บุส ลึบเบเนา ลึบเบิน เฟือร์สเทนวัลเดอ และเบอร์ลิน

แม่น้ำชเปรถูกนำไปใช้เป็นชื่อเขตจำนวนหนึ่งในประเทศเยอรมนี:
* ชเปร-ไนส์เซอ (Spree-Neiße)
* โอเดอร์-ชเปร (Oder-Spree)

## แหล่งข้อมูลอื่น

* Panorama Spree - ทิวทัศน์แบบพานอรามาของแม่น้ำชเปรในเบอร์ลิน

ชปรเ
ชเปรวัลท์

thumb|250px|เขตสงวนชีวมณฑลชเปรวัลท์
thumb
**ชเปรวัลท์** เป็นพื้นที่ชายเลนขนาดใหญ่ในประเทศเยอรมนี ตั้งอยู่ทางตะวันตกเฉียงใต้ของเบอร์ลิน ห่างออกไปประมาณ 100 ก.ม. ได้รับการกำหนดให้เป็นเขตสงวนชีวมณฑล (biosphere reserve) โดยยูเนสโก เมื่อ พ.ศ. 2534.
มันเป็นที่รู้จักจากระบบชลประทานแบบโบราณ ซึ่งประกอบไปด้วยร่องน้ำเล็ก ๆ จำนวนมากกว่า 200 สาย (เรียกว่า "Fliesse"; ความยาวรวมทั้งหมด : 1,300 ก.ม.)
ภูมิทัศน์ในบริเวณนี้ถูกปรับรูประหว่างยุคน้ำแข็ง.
ป่าต้น Alder บนพื้นที่ชายเลน และป่าสนบนพื้นที่ดินทราย เป็นลักษณะพิเศษของภูมิภาค, อย่างไรก็ตาม ก็พบพื้นที่ทุ่งหญ้าและทุ่งกว้างด้วย

ในการสำรวจเมื่อปี พ.ศ. 2541 มีคนประมาณ 50,000 คนอาศัยอยู่ในเขตสงวนดังกล่าว
โดยจำนวนมากเป็นผู้สืบเชื้อสายมาจากผู้เข้ามาตั้งถิ่นฐานกลุ่มแรก ๆ ในภูมิภาคชเปรวัลท์ คือพวกเผ่าสลาฟของ Sorbs/Wends.
จนถึงปัจจุบัน คนเหล่านี้ยังคงรักษาภาษา ประเพณี และเครื่องแต่งกายดั้งเดิมของตนเอาไว้
ประชากรส่วนใหญ่พึ่งพาการท่องเที่ยว. นักท่องเที่ยวจำนวนมากเพลิดเพลินกับการสำรวจชเปรวัลท์ด้วยเรือถ่อ.
อย่างไรก็ตาม แหล่งรายได้สำคัญนั้นมาจาก เกษตรกรรม ป่าไม้ และการประมง 

ชื่อชเปรวัลท์ถูกนำไปใช้เป็นชื่อเขตในประเทศเยอรมนีดังต่อไปนี้:
* Dahme-Spreewald
* Oberspreewald-Lausitz

เมืองหลวงท้องถิ่นของบริเวณชเปรวัลท์ คือเมืองลึบเบอเนา (Lübbenau)

## แหล่งข้อมูลอื่น
* เว็บไซต์อย่างเป็นทางการ
* The Spreewald Guide นำเที่ยวชเปรวัลท์

หมวดหมู่:เขตสงวนชีวมณฑล
หมวดหมู่:ภูมิศาสตร์เยอรมนี
แม่น้ำฮาเฟิล

**ฮาเฟิล** เป็นแม่น้ำในรัฐบรันเดินบวร์ค รัฐเบอร์ลิน และรัฐแซกโซนี-อันฮัลต์ ในประเทศเยอรมนี
แม่น้ำฮาเฟลเป็นสาขาด้านขวาของแม่น้ำเอลเบอ (Elbe) มีความยาว 325 กิโลเมตร

เมืองที่แม่น้ำไหลผ่าน เช่น เซเดนิค ออราเนียนบูร์ก เบอร์ลิน พ็อทซ์ดัม แวร์เดอร์ บรันเดินบวร์ค เพรมนิทซ์ Rathenow และฮาเฟลแบร์ก

ฮาฟิเล
หาดเจ้าสำราญ

thumb|250px|หาดเจ้าสำราญ
**หาดเจ้าสำราญ** ตั้งอยู่ในตำบลหาดเจ้าสำราญ อำเภอเมืองเพชรบุรี จังหวัดเพชรบุรี อยู่ห่างจากตัวเมืองเพชรบุรี ประมาณ 15 กิโลเมตร เป็นชายหาดที่เคยเป็นสถานที่ท่องเที่ยวสำคัญมาแต่สมัยโบราณ มีประวัติเล่ากันมาว่า สมเด็จพระนเรศวรมหาราช เคยเสด็จมาที่นี่ พร้อมด้วยสมเด็จพระเอกาทศรถ ทรงพอพระราชหฤทัยในความงามของหาดนี้มาก ทรงประทับแรมอยู่หลายวัน จนชาวบ้านเรียกหาดนี้ว่า หาดเจ้าสำราญ จากหาดเจ้าสำราญไปทางใต้ประมาณ 7 กิโลเมตร เป็นชายหาดปึกเตียน ซึ่งเป็นสถานที่ท่องเที่ยว อีกแห่งของจังหวัดเพชรบุรี หาดเจ้าสำราญเจริญถึงขีดสุดในสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ซึ่งเป็นหาดที่มีชื่อเสียงมากกว่าหาดอื่น ๆ ในสมัยนั้น โดยโปรดเกล้าให้สร้างค่ายหลวงขึ้นเรียกว่า "ค่ายหลวงบางทะลุ" ตามชื่อของตำบลบางทะลุ ที่เป็นที่ตั้งโดยมี "พระตำหนักบริเวณริมหาดแห่งนี้เรียกว่า “พระตำหนักหาดเจ้าสำราญ” ภายหลังทรงหายจากพระประชวร ทรงได้เปลี่ยนชื่อตำบลเสียใหม่ ด้วยชื่อเดิมเห็นว่าไม่เป็นมงคล เป็น ตำบลหาดเจ้าสำราญ ตามชื่อของหาดแต่ต่อมาทรงได้ย้ายพระตำหนักไปยังจุดที่เป็น พระราชนิเวศน์มฤคทายวัน ในปัจจุบันเพราะหาดเจ้าสำราญมีแมลงวันชุมเนื่องจากพระตำหนักแห่งนี้ตั้งอยู่ใกล้หมู่บ้านชาวประมง จนพระองค์แอบได้ยินข้าราชบริพารในพระองค์บ่นว่า "หาดเจ้าสำราญแต่ข้าราชบริพารเบื่อ" และหาดแห่งนี้ยังขาดแคลนน้ำจืดจึงโปรดให้ย้ายไปในที่สุด

ชายหาดแห่งนี้เป็นแหล่งท่องเที่ยวที่น่าไปพักผ่อนแห่งหนึ่ง มีบรรยากาศที่เงียบสงบ อากาศเย็นสบาย มีสัตว์ทะเลที่อุดมสมบูรณ์ ทั้ง ปูเสฉวน หอย แมงกะพรุน มีที่พักพร้อม มีร้านสะดวกซื้ออยู่ใกล้เคียง สามารถลงเล่นน้ำได้ ในบริเวณใกล้เคียงมีหมู่บ้านชาวประมง ชายหาดแห่งนี้ทรายถูกพัดถมขึ้นมามากขึ้นเรื่อย ๆ จึงมีทรายที่ละเอียดมากในส่วนของต้นหาด ที่นี่จึงเป็นแหล่งท่องเที่ยวที่ไม่ต้องไปไกลมาก และมีความสวยงามมากแห่งหนึ่ง

## แหล่งข้อมูลอื่น

* ราชกิจจานุเบกษา,พระบรมราชโองการ ประกาศ เปลี่ยนนามพระราชวังบ้านปืน และค่ายหลวงบางทลุ แขวงจังหวัดเพชรบุรี, เล่ม 35, ตอน 0ก, 12 พฤษภาคม พ.ศ. 2461, หน้า 108 

เจ้าสำราญ
หมวดหมู่:อำเภอเมืองเพชรบุรี
โคซูเอะ อามาโนะ

**โคซูเอะ อามาโนะ** (; เกิด 26 พฤษภาคม พ.ศ. 2517) เป็นนักเขียนการ์ตูนญี่ปุ่น

## ผลงาน
* *[[อาเรีย| อาควา]]* (AQUA)
* *[[อาเรีย]]* (ARIA)
* *[[ชมรมไขปริศนา]]* (Roman Club)
* *[[แครสเซน นอยส์]]* (Crescent Noise)
* *Amanchu!*

## แหล่งข้อมูลอื่น
* เว็บไซต์ของโคซูเอะ อามาโนะ 

หมวดหมู่:นักวาดการ์ตูนญี่ปุ่นหญิง
หมวดหมู่:ศิลปินมังงะ
หมวดหมู่:ศิลปินมังงะจากจังหวัดไซตามะ
หมวดหมู่:บุคคลจากไซตามะ
ชมรมไขปริศนา

**ชมรมไขปริศนา** ( ; ) เป็นการ์ตูนญี่ปุ่น แต่งโดย โคซูเอะ อามาโนะ ในประเทศไทย ได้ลิขสิทธิ์จัดพิมพ์โดยสำนักพิมพ์บงกช

## เนื้อเรื่อง

## ตัวละคร

* **เซนโค คาโทริ (Senkoh Katori) **
** อายุ - 14 ปี
** กรุ๊ปเลือด - O
** ส่วนสูง - 164 เซนติเมตร
** น้ำหนัก - 50 กิโลกรัม
** วันเกิด - 20 มีนาคม (ราศีมีน)
* **ซึคุโยะ ทาจิบานะ (Tsukuyo Tachibana) **
** อายุ - 14 ปี
** กรุ๊ปเลือด - A
** ส่วนสูง - 160 เซนติเมตร
** น้ำหนัก - 48 กิโลกรัม
** วันเกิด - 26 พฤษภาคม (ราศีเมถุน)
* **อุโดะ ฮายาโนะโคจิ (Udo Ayanokohji) **
** อายุ - 15 ปี
** กรุ๊ปเลือด - O
** ส่วนสูง - 170 เซนติเมตร
** น้ำหนัก - 60 กิโลกรัม
** วันเกิด - 8 สิงหาคม (ราศีสิงห์)

## รายชื่อตอนฉบับการ์ตูน

## แหล่งข้อมูลอื่น
*เว็บไซต์ของโคซูเอะ อามาโนะ 

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎